stanford-oval/wikipedia huggingface dataset:
Vapauden ja demokratian Eurooppa
Lähteet ja huomautukset

↑  Co-Presidents EFDGroup. Arkistoitu 13.8.2014. Viitattu 21.6.2014. (englanniksi)
↑  Members EDF Group. Arkistoitu 1 toukokuu 2012. Viitattu 1 May 2012.
↑  Oreste Rossi kuului alun perin Pohjoisen liittoon
↑  Joulukuusta 2012 yksi 11:stä Itsenäisyyspuolueeseen kuuluvasta MEPistä, Trevor Colman, ei kuulunut EFD-ryhmään. Mike Nattrass liittyi takaisin EFD:hen joulukuussa 2012.
Aiheesta muualla

Vapaa ja demokraattinen Eurooppa -ryhmän viralliset Internet-sivut (englanniksi)
(Arkistoitu – Internet Archive)
Jonna Mäkelä

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Singapore 2005 |  |  |
|  Hopeaa | Frederikshavn 2007 |  |  |
|  Hopeaa | Sankt Gallen 2011 |  |  |
|  Hopeaa | Tšekki 2013 |  |  |
|  Hopeaa | Suomi 2015 |  |  |
|  Pronssia | Västerås 2009 |  |  |
Jonna Mäkelä (s. 24. toukokuuta 1984) on suomalainen salibandyn pelaaja ja pesäpalloilija. Mäkelä edusti salibandyssä Salibandyliigan NST:tä PSS:ää sekä Suomen naisten salibandymaajoukkuetta. Pelipaikaltaan 165 senttimetriä pitkä Mäkelä oli maalivahti.
Mäkelä on lappeenrantalaisen NST:n kasvatti. Hän voitti seuran kanssa Suomen-mestaruuden kaudella 2005–2006 ja kaudella 2015–2016. Suomen liigassa hän on pelannut NST:n lisäksi PSS:n joukkueessa kausina 2007–2009. Sveitsissä Mäkelä pelasi vuosina 2011–2013 Red Ants Rychenbergin riveissä. Ruotsin Superliigassa Mäkelä on pelannut kahteen otteeseen KAIS Moran riveissä, voittaen Superliigan mestaruuden kaudella 2014–2015.
Mäkelä edusti Suomen naisten salibandymaajoukkuetta kuusissa MM-kilpailuissa, joissa hän saavutti viisi hopeaa ja yhden pronssin. Hän pelasi kaikkiaan 102 maaottelua.
Mäkelä pelasi pesäpalloa vuodet 2001–2013 Pesä Yseissä. Kaudet 2002–2013 Mäkelä pelasi Superpesiksessä. Hän osallistui pesäpallourallaan myös kolmeen Itä–Länsi-otteluun.
Johnnie Jackson

Johnnie Otis Jackson (s. 30. tammikuuta 1971, New Jersey) on yhdysvaltalainen kehonrakentaja. Johnnie on 172 cm pitkä ja painaa off-seasonilla 130 kg (kilpailu 115 kg).
Yhden toiston ennätyksiä

Penkkipunnerrus: 250kg
Kyykky: 375kg
Vauclaix

| Vauclaix |
| --- | --- |
 Kunnantalo
 Vauclaix
 Koordinaatit: 47°13′59″N, 3°49′28″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Clamecy
Pinta-ala:  
 – Kokonaispinta-ala:  14,4 km²
Korkeus:  300 m
Väkiluku (2018):  135 
 – Väestötiheys:  9 as./km²
Kunnan numero:  58305
Infobox OKVirheellinen NIMI-arvo: 
Vauclaix on kunta Ranskassa Nièvren departementissa Burgundi-Franche-Comtén alueella. Se sijaitsee noin 41 kilometriä Clamecyn kaupungista kaakkoon.
Kunta tunnettiin 800-luvulla latinankielisellä nimellä Vallis Clausa, jolloin Corbignyn benediktiiniläismunkit perustivat sen. Kunnan kirkko rakennettiin alkujaan 1100-luvulla, mutta se on tuhoutunut. Nykyinen Sainte-Madeleinen kirkko on rakennettu 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Vauclaix Wikimedia Commonsissa
John Cougar (albumi)

| John Cougar John "Cougar" Mellencamp |
| --- | --- | --- |

LP-levyn kansikuva.
Studioalbumin tiedot
 Julkaistu: 1979
 Formaatti: LP
 Tuottaja(t): Ron Albert   Howard Albert
 Tyylilaji: Rock
 Levy-yhtiö: Riva Records
John "Cougar" Mellencampin muut julkaisut
| A Biography 1978 | John Cougar 1979 | Nothin' Matters and What If It Did 1980 |
John Cougar on yhdysvaltalaisen laulaja-lauluntekijä John "Cougar" Mellencampin neljäs studioalbumi vuodelta 1979. Sen on kustantanut Riva Records.
Levyn ovat tuottaneet Ron ja Howard Albert yhtiöstä Fat Albert Productions Inc. Äänittäjänä on toiminut Don Gehman ja hänen apunaan Sam.
Levyä on valmistettu Englannissa. Tällöin jakelusta on huolehtinut WEA Records Ltd, joka kuuluu Warner Communicationsiin. Levykannen valokuvista ja suunnittelusta on vastannut Norman Seeff. Kannen on valmistanut Garrod and Lofthouse Ltd.
Kappaleet

Sivu 1
Night Dancin'
Small Paradise
Great Midwest
Miami
Take Home Pay
Sivu 2
Sugar Marie
Welcome to China Town
Pray for Me
Do You Think That's Fair
Taxi Dancer
Kappaleet ovat Cougarin tekemiä lukuun ottamatta kappaletta "Pray for Me", jonka toisena tekijänä on levyetiketin mukaan Beckvar ja toisaalla B. Becvar tai Bec Var. Lisäksi kappaleiden nimistä on käytetty myös muotoja "A Little Night Dancin'", "Great Mid-West", "The Great Midwest" ja "Chinatown".
Kappaleiden sanat on painettu levypussiin. Niiden oikeudet omistaa G.H. Music Ltd.
The Zone

Larry Crane
Mike "Chief" Wanchic
Robert "Ferd" Frank
Tom Knowles
John "Cougar" Mellencamp
Lisäksi levyllä vierailevat:
Brian Bec Var
Joe Lala
Paul Harris
Blue Weaver
Mike Lewis
RCR
Kitty
Jimmy Horowitz
John Stith
Itävallan Grand Prix 2019

|  Itävallan Grand Prix 2019  |
| --- | --- |
 9. osakilpailu 21 osakilpailusta kaudella 2019. 

Päivämäärä:  30. kesäkuuta 2019
Rata:  Red Bull Ring
Sijainti:  Spielberg, Itävalta
Ratatyyppi:  Moottorirata
Radan pituus:  4,318 km
Kilpailun pituus:  71 kierrosta, 306,452 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.03,003
Palkintokoroke
Voittaja:   Max Verstappen   (Red Bull Racing)
Toinen:   Charles Leclerc   (Ferrari)
Kolmas:   Valtteri Bottas   (Mercedes)
Nopein kierros
Kuljettaja:   Max Verstappen   (Red Bull Racing)
Kierrosaika:  1.07,475 (kierroksella 60)
Itävallan Grand Prix 2019 (virallisesti Formula 1 myWorld Grosser Preis von Österreich 2019) oli Formula 1 -kauden 2019 yhdeksäs osakilpailu, joka ajettiin 30. kesäkuuta Red Bull Ringin moottoriradalla Spielbergissä Itävallassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. kesäkuuta | 11:00–12:30 | 12:00–13:30 | 1. vapaat harjoitukset |  Aurinkoinen | 26–28 °C | 44–49 °C | 27–36 % |
| 28. kesäkuuta | 15:00–16:30 | 16:00–17:30 | 2. vapaat harjoitukset |  Aurinkoinen | 29–30 °C | 47–51 °C | 20–21 % |
| 29. kesäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 25–27 °C | 49–50 °C | 35–36 % |
| 29. kesäkuuta | 15:00–16:00 | 16:00–17:00 | Aika-ajot |  Aurinkoinen | 30 °C | 50 °C | 26 % |
| 30. kesäkuuta | 15:10–17:10 | 16:10–18:10 | Kilpailu |  Aurinkoinen | 34 °C | 49–55 °C | 19 % |
Lähde:
Vapaat harjoitukset

Ennen ensimmäisiä vapaita harjoituksia Toro Rosson Alexander Albon sai Hondan uuden päivitetyn moottorin, jonka seurauksena hän sai lähtöruuturangaistuksen kilpailuun. Myös McLarenin Carlos Sainz otti Renault’n uuden moottorin ja sen myötä lähtöruuturangaistuksen. Sen sijaan Mercedeksen Valtteri Bottakseen asennettiin öljyvian vuoksi vanhempi voimayksikkö. Merkittävin tilanne koettiin harjoitusten lopussa, kun Renault’n Nico Hülkenberg rikkoi autonsa etusiiven vasemman puolen ratareunoihin ja aiheutti punaiset liput radalle. Mercedeksen Lewis Hamilton oli harjoitusten nopein.
Toisissa vapaissa harjoituksissa muuttuneet tuuliolosuhteet aiheuttivat vaikeuksia kuljettajille. Red Bullin Max Verstappen menetti autonsa hallinnan voimakkaan tuulen vuoksi ja kolaroi ratavalliin. Myös Bottas menetti autonsa takaosan hallinnan ja osui ratavalliin. Ferrarin Sebastian Vettel pyörähti radalla menetettyään auton takaosan hallinnan, mutta vältti kolaritilanteen. Alfa Romeo Racingin Antonio Giovinazzin polttoaineen lämpötila oli viileämpi kuin sallittu alaraja, minkä seurauksena tuomaristo langetti tallille rahasakon. Ferrarin Charles Leclerc oli nopein.
Kolmansissa vapaissa harjoituksissa Pierre Gaslyn autoon iski ohjelmistovika ja hän ajoi seitsemänneksi. Leclerc oli myös kolmansien harjoitusten nopein.
Aika-ajot

Aika-ajojen ensimmäisessä osiossa kolaritilanteet olivat lähellä. Ensin Toro Rosson Daniil Kvjat oli lähellä osua hitaasti edellä ajaneeseen Williamsin George Russelliin, mistä tuomaristo langetti Russellille kilpailuun kolmen lähtöruudun rangaistuksen estelystä (lisäksi tallin päätös vaihtaa vaurioitunut etusiipi erilaiseen versioon aiheutti lopulta lähdön varikkosuoralta). Myös Hamilton oli lähellä osua Alfa Romeo Racingin Kimi Räikköseen, mistä tuomaristo langetti Hamiltonille kolmen lähtöruudun rangaistuksen kilpailuun. Toisessa osiossa Haasin Romain Grosjeanin mahdollisuudet päästä jatkoon menivät etusiiven rikkouduttua kymmenennessä mutkassa ja hän jäi lopulta sijalle 11.
Kolmannen osion alkaessa Vettelin auton moottoriin iski tekninen vika, minkä myötä hän ei voinut ajaa osiossa. Leclerc ajoi paalupaikalle. Haasin Kevin Magnussen onnistui ajamaan hyvän aikakierroksen ansiosta viidenneksi, mutta kolmansissa vapaissa harjoituksissa esiintynyt vaihdelaatikkovika aiheutti hänelle lähtöruuturangaistuksen kilpailuun.
Kilpailu

Eturivistä kilpailuun lähteneistä kuljettajista Leclerc sai onnistuneen lähdön, mutta Verstappen sen sijaan kärsi auton sammumisen estävän järjestelmän päälle menemisestä ja putosi seitsemänneksi. Myös molemmat Haas-kuljettajat putosivat alaspäin lähdön jälkeen renkaiden huonon pidon ja auton heikon tasapainon vuoksi, eivätkä he keränneet kilpailusta yhtään pistettä. Vastaavanlaisia ongelmia esiintyi myös muilla keskikastin talleilla. Kilpailun aikana Racing Pointin Lance Strollin autoon iskeneen moottoriongelman vuoksi hän menetti paljon aikaa, eikä pystynyt ajamaan 14:ttä sijaa parempaa tulosta.
McLarenin Sainz ja Lando Norris onnistuivat auton päivityksien ansiosta ajamaan pisteille, kun Norris oli kuudes ja rangaistusten myötä viimeisiin lähtöruutuihin pudotettu Sainz nousi kahdeksanneksi. Myös Alfa Romeo Racing onnistui ensimmäistä kertaa kauden aikana ajattamaan molemmat kuljettajansa pisteille, kun Räikkönen oli yhdeksäs ja uransa ensimmäisen MM-pisteen ottanut Giovinazzi oli kymmenes. Vettel sai hyvän lähdön ja nousi varmalla ajolla tuloksissa ylöspäin Mercedesten jäähdytysongelmien vuoksi, vaikka hänen varikkopysähdyksensä kohdalla autossa esiintyi radio-ongelmia ja niistä aiheutuneet ylimääräiset sekunnit pudottivat hänet hetkeksi kisasijoituksissa keskivaiheille.
Kilpailun hektisin tilanne koettiin kolmanneksi viimeisellä kierroksella, kun Verstappen yritti ohitusta Leclercistä jarruttamalla sisälinjalla mutkaan tultaessa, jolloin Leclerc joutui ajamaan ratareunan kautta ja menetti kärkisijoituksensa. Verstappenin ohitusta tutkittiin tuomariston toimesta pitkään, mutta hän sai pitää voittonsa. Kilpailun voitto oli merkittävä myös moottorivalmistaja Hondalle, koska moottorilla oli voitettu viimeksi kaudella 2006, kun Hondan oman F1-tallin kuljettaja Jenson Button ajoi Unkarin osakilpailun voittoon.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.04,138 | 1.03,378 | 1.03,003 | 1 |
| 2 | 44 |  Lewis Hamilton | Mercedes | 1.03,818 | 1.03,803 | 1.03,262 | 4 |
| 3 | 33 |  Max Verstappen | Red Bull Racing-Honda | 1.03,807 | 1.03,835 | 1.03,439 | 2 |
| 4 | 77 |  Valtteri Bottas | Mercedes | 1.04,084 | 1.03,863 | 1.03,537 | 3 |
| 5 | 20 |  Kevin Magnussen | Haas-Ferrari | 1.04,778 | 1.04,466 | 1.04,072 | 10 |
| 6 | 4 |  Lando Norris | McLaren-Renault | 1.04,361 | 1.04,211 | 1.04,099 | 5 |
| 7 | 7 |  Kimi Räikkönen | Alfa Romeo Racing-Ferrari | 1.04,615 | 1.04,056 | 1.04,166 | 6 |
| 8 | 99 |  Antonio Giovinazzi | Alfa Romeo Racing-Ferrari | 1.04,450 | 1.04,194 | 1.04,179 | 7 |
| 9 | 10 |  Pierre Gasly | Red Bull Racing-Honda | 1.04,412 | 1.03,988 | 1.04,199 | 8 |
| 10 | 5 |  Sebastian Vettel | Ferrari | 1.04,430 | 1.03,667 | Ei aikaa | 9 |
| 11 | 8 |  Romain Grosjean | Haas-Ferrari | 1.04,552 | 1.04,490 |  | 11 |
| 12 | 27 |  Nico Hülkenberg | Renault | 1.04,733 | 1.04,516 |  | 15 |
| 13 | 23 |  Alexander Albon | Scuderia Toro Rosso-Honda | 1.04,708 | 1.04,665 |  | 18 |
| 14 | 3 |  Daniel Ricciardo | Renault | 1.04,647 | 1.04,790 |  | 12 |
| 15 | 55 |  Carlos Sainz | McLaren-Renault | 1.04,453 | 1.13,601 |  | 19 |
| 16 | 11 |  Sergio Pérez | Racing Point-BWT Mercedes | 1.04,789 |  |  | 13 |
| 17 | 18 |  Lance Stroll | Racing Point-BWT Mercedes | 1.04,832 |  |  | 14 |
| 18 | 26 |  Daniil Kvjat | Scuderia Toro Rosso-Honda | 1.05,324 |  |  | 16 |
| 19 | 63 |  George Russell | Williams-Mercedes | 1.05,904 |  |  | Varikko |
| 20 | 88 |  Robert Kubica | Williams-Mercedes | 1.06,206 |  |  | 17 |
107 % aika: 1.08,273
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 71 | 1:22.01,822 | 2 | 25+1 |
| 2. | 16 |  Charles Leclerc | Ferrari | 71 | +2,724 | 1 | 18 |
| 3. | 77 |  Valtteri Bottas | Mercedes | 71 | +18,960 | 3 | 15 |
| 4. | 5 |  Sebastian Vettel | Ferrari | 71 | +19,610 | 9 | 12 |
| 5. | 44 |  Lewis Hamilton | Mercedes | 71 | +22,805 | 4 | 10 |
| 6. | 4 |  Lando Norris | McLaren-Renault | 70 | +1 kierros | 5 | 8 |
| 7. | 10 |  Pierre Gasly | Red Bull Racing-Honda | 70 | +1 kierros | 8 | 6 |
| 8. | 55 |  Carlos Sainz | McLaren-Renault | 70 | +1 kierros | 19 | 4 |
| 9. | 7 |  Kimi Räikkönen | Alfa Romeo Racing-Ferrari | 70 | +1 kierros | 6 | 2 |
| 10. | 99 |  Antonio Giovinazzi | Alfa Romeo Racing-Ferrari | 70 | +1 kierros | 7 | 1 |
| 11. | 11 |  Sergio Pérez | Racing Point-BWT Mercedes | 70 | +1 kierros | 13 |  |
| 12. | 3 |  Daniel Ricciardo | Renault | 70 | +1 kierros | 12 |  |
| 13. | 27 |  Nico Hülkenberg | Renault | 70 | +1 kierros | 15 |  |
| 14. | 18 |  Lance Stroll | Racing Point-BWT Mercedes | 70 | +1 kierros | 14 |  |
| 15. | 23 |  Alexander Albon | Scuderia Toro Rosso-Honda | 70 | +1 kierros | 18 |  |
| 16. | 8 |  Romain Grosjean | Haas-Ferrari | 70 | +1 kierros | 11 |  |
| 17. | 26 |  Daniil Kvjat | Scuderia Toro Rosso-Honda | 70 | +1 kierros | 16 |  |
| 18. | 63 |  George Russell | Williams-Mercedes | 69 | +2 kierrosta | Varikko |  |
| 19. | 20 |  Kevin Magnussen | Haas-Ferrari | 69 | +2 kierrosta | 10 |  |
| 20. | 88 |  Robert Kubica | Williams-Mercedes | 68 | +3 kierrosta | 17 |  |
Nopein kierros: Max Verstappen (Red Bull Racing-Honda) 1.07,475 (kierroksella 60).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Radan ensimmäinen mutka nimettiin toukokuussa kuolleen itävaltalaisen F1-kuljettaja Niki Laudan kunniaksi Niki Lauda Kurveksi (yhdeksäs mutka oli aikaisemmin nimetty F1-kuljettaja Jochen Rindtin mukaan).
Kilpailu oli F1-historian yhdeksäs kilpailu, jossa kukaan ei keskeyttänyt.
Antonio Giovinazzin ensimmäiset MM-pisteet.
Williamsin Robert Kubica nimettiin aluksi F1-järjestäjien ohjelmistovian vuoksi päivän kuljettajaksi (engl. Driver of the Day), mutta titteli korjattiin myöhemmin Verstappenin nimiin.
Aiheesta muualla

Kuvia tai muita tiedostoja aiheesta Itävallan Grand Prix 2019 Wikimedia Commonsissa
Formula 1 -luokan Itävallan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Zeltwegin lentokenttä (1964) Österreichring (1970–1987), A1-Ring (1997–2003), Red Bull Ring (2014–)
Veikko Aaltona

| Veikko Aaltona |
| --- | --- |
 Veikko Aaltona vuonna 1939.
Henkilötiedot
Koko nimi:  Veikko Wilhelm Aaltona
Syntynyt: 1. joulukuuta 1910 Simo
Kuollut: 20. huhtikuuta 1990 (79 vuotta) Lugano, Sveitsi
Taiteilija
 Nimikirjoitus
Veikko Wilhelm Aaltona (synt. Pälve, vuodesta 1942 Aaltona, vuodesta 1973 Guglielmo, noin vuodesta 1970 di Mastaguera 1. joulukuuta 1910 Simo – 20. huhtikuuta 1990 Lugano, Sveitsi) oli suomalainen kuvataiteilija ja seikkailija. Aaltonan maalauksia on muun muassa Vatikaanin kokoelmissa, mahdollisesti itse lahjoitettuina. Viimeiset elinvuotensa Aaltona asui Tukholmassa ja Luganossa, jonne hänet on haudattu. Hän käytti ruhtinaan arvonimeä (Principe Aaltona di Mastaguera) jonka selitti saaneensa adoption kautta Italiassa.
Perhe ja tausta

Aaltonan isä Ernst Leonard Pälve (ent. Mahlberg, joskus virheellisesti Malmberg, 1888–1950) oli itsekin taidemaalari. Hän muutti sukunimekseen Pälve ennen Veikon syntymää. Ernstin perheeseen kuului kolme lasta.
Avioliitossa Aaltona oli kolme kertaa. Ensimmäinen vaimo oli puolalainen kirjailija Eleonoora Kirsti Gofsztein, jonka kanssa hänellä myös oli lapsi. Toinen vaimo, ruotsalainen kreivitär Kjersti Gunhild Viktoria Larsson kuoli eikä heillä ollut lapsia. Viimeisin vaimo oli sveitsiläinen taidemaalari Maria-Teresa Penasa, joka oli Aaltonaa noin 30 vuotta nuorempi eikä heilläkään ollut yhteisiä lapia.
Opinnot ja ura

Veikko Aaltona suoritti opettajakoulutuksen Kajaanin seminaarissa vuosina 1927–1932. Suomen Taideyhdistyksen piirustuskoulussa hän opiskeli vuodet 1934–1936. Sieltä hän suuntasi jatkamaan taideopintojaan Italian Regia Accademia di Belle Artiin, Firenzessä vuosiksi 1936–1939. Venetsiassa hän sai professorin arvon.[lähde? ] Siellä hän opiskeli myös mosaiikkitekniikkaa mosaiikkikoulussa Ditta Gianese Cav. Angelo & C.-Sezione Scuola del Mosaico.[lähde? ] Vuosina 1946-1947 hän jatkoi opintojaan Kungliga Akademien för de fria konsternassa eli Konstakademinissa vierailevana opiskelijana.
Aaltona on maalannut Tuiran kirkon seinämaalaukset. Maalauksen kohteet vaihtelivat paljon, mutta pääsääntöisesti hän käytti niissä aina paljon värejä.
Kunnianosoituksia

Vuonna 1940 Aaltonalle (tuolloin Pälve) myönnettiin ensimmäinen palkinto Suomen taideyhdistyksen vuosittain jaettavasta Dukaattipalkinnosta.
Vuonna 1953 Institut Litteraire Et Artistique De France, Pariisi, antoi professori Veikko Aaltonalle nimityksen "Laureant en Letters". Vuonna 1956 hän sai Rooman Accademia Di San Laurean kunniajäseltä kunnianosoituksen "Palme Accademiche d'Oro" (Akateeminen Kultainen Palmu) maalaustaiteessa. Vuonna 1956 hän sai yksityisaudienssin paavi Pius XII:n luona Vatikaanissa, jossa hän sai myös kyseisen paavin muistomitalin. Samana vuonna hän sai myös Rooman pormestarin Umberto Tupinin muistomitalin. Accademia S. Andrea Roomassa antoi kunniatohtorin nimityksen. Lisäksi hänet nimitettiin S. Andrea akatemian presidentiksi pohjoismaiden delegaatioon.[lähde? ]
Galleria

Mosaiikkityö Sammon haku Pohjolan kivimäestä, jossa Lemminkäinen kyntää härällä irti Sammon juuret, 1940
Asetelma, 1941
Naisen muotokuva, 1942
Aiheesta muualla

Mysteeri nimeltä Aaltona, Kaleva 1.12.2010 (Arkistoitu – Internet Archive)
Viestijuoksun Suomen-mestaruuskilpailut 1999

Viestijuoksun Suomen-mestaruuskilpailut 1999 järjestettiin 10.–11. heinäkuuta Kotkassa Karhulan keskuskentällä.
Yleisen sarjan mitalistit > Miehet

|  |  | Aika | 1>  osuus | 2>  osuus | 3>  osuus | 4>  osuus |
| --- | --- | --- | --- | --- | --- | --- |
4 × 100 m
| 1. | Turun Urheiluliitto | 40,34 | Ville Laine | Nghi Tran | Tero Virjonen | Kari Louramo |
| 2. | Oulun Pyrintö | 40,50 | Kimmo Haapasalo | Esa Valaja | Janne Mäkelä | Ville Vakkuri |
| 3. | Karhulan Katajaiset | 41,08 | Aki Putkinen | Esa Liukkonen | Stefan Koivikko | Janne Haapasalo |
4 × 400 m
| 1. | Oulun Pyrintö | 3.14,69 | Janne Mäkelä | Esa Valaja | Kimmo Haapasalo | Ville Vakkuri |
| 2. | Helsingin Kisa-Veikot | 3.15,31 | Antti Pirttimäki | Jari Rautapalo | Mikko Simos | Tommi Hartonen |
| 3. | Turun Urheiluliitto | 3.15,40 | Pasi Teini | Jussi Sainio | Tero Virjonen | Kari Louramo |
4 × 800 m
| 1. | Lahden Ahkera | 7.33,09 | Ilpo Haalisto | Antti Vasala | Pasi Laiho | Wilson Kirwa |
| 2. | Raahen Vesa | 7.36,61 | Karri Rantalahti | Sakari Kupsala | Antti Pasanen | Mikko Ahokas |
| 3. | Turun Toverit | 7.45,58 | Mikko Purmonen | Jermu Laine | Tomi Kankare | Sami Valtonen |
4 × 1 500 m
| 1. | Lahden Ahkera | 15.44,63 | Mika Savolainen | Antti Vasala | Ville Hautala | Wilson Kirwa |
| 2. | Keuruun Kisailijat | 15.45,77 | Vesa Kukkamo | Juha Nurminen | Ari Sarja | Juha Kukkamo |
| 3. | Turun Toverit | 16.00,72 | Tomi Kankare | Mika Maaskola | Juha Hellstén | Sami Valtonen |
3 × 5 000 m kävely
| 1. | Raision Ryhti | 1.07.57,31 | Heikki Kinnunen | Timo Viljanen | Juha Kinnunen |  |
| 2. | Pielaveden Alku | 1.10.34,52 | Risto Räsänen | Arto Matilainen | Pekka Matilainen |  |
| 3. | Lappeenrannan Urheilu-Miehet | 1.13.55,19 | Pekka Toivakka | Seppo-Juhani Savolainen | Jani Lehtinen |  |
Yleisen sarjan mitalistit > Naiset

|  |  | Aika | 1>  osuus | 2>  osuus | 3>  osuus | 4>  osuus |
| --- | --- | --- | --- | --- | --- | --- |
4 × 100 m
| 1. | Oulun Pyrintö | 46,85 | Niina Tiainen | Minna Kallio | Mirkka Anias | Heidi Hannula |
| 2. | Lappeenrannan Urheilu-Miehet | 46,95 | Milla Ranta | Hanna Häkkinen | Ilona Ranta | Annika Kumlin |
| 3. | Turun Urheiluliitto | 47,20 | Tinet Seifulla | Petra Larm | Sanna Haapasilta | Sanna Kyllönen |
4 × 400 m
| 1. | Helsingin Kisa-Veikot | 3.46,54 | Essi Linnola | Johanna Aholainen | Lotta Bryggare | Heidi Suomi |
| 2. | Lahden Ahkera | 3.47,69 | Saara Nikkola | Kati Karhula | Marjo Venäläinen | Monika Kinnunen |
| 3. | Lappeenrannan Urheilu-Miehet | 3.49,78 | Virve Huilla | Ilona Ranta | Hanna Häkkinen | Annika Kumlin |
4 × 800 m
| 1. | Lahden Ahkera | 8.47,43 | Susann Kalander | Minna Rasimus | Marjo Venäläinen | Monika Kinnunen |
| 2. | Oulun Pyrintö | 9.04,98 | Maija Kukkohovi | Riitta Rättyä | Anne Siltala | Eija-Inkeri Similä |
| 3. | Forssan Salama | 9.13,40 | Anne Heikkilä | Anita Nyman | Marjaana Sojakka | Hanna Ritakallio |
3 × 3 000 m kävely
| 1. | Vantaan Salamat | 45.27,35 | Mirkka Mönkkönen | Heidi Lindewall | Tiina Muinonen |  |
| 2. | Lapuan Virkiä | 47.38,12 | Sirkku Hakala | Sirpa Pajunen | Tarja Jaskari |  |
| 3. | Ikurin Vire | 47.44,49 | Jenni Lahtinen | Marja Katajisto | Heidi Viitaniemi |  |